# Sergij Žadan

| Serhij Viktorovyč Žadan (`uk`)Сергій Вікторович Жадан |
| --- |
|  |
| Biografske informacije |
| Rođenje | 23. augusta 1974.  (1974-08-23)  Starobiljsk, Luhanska oblast, |
| Nacionalnost | Ukrajinac |
| Obrazovanje |
| Zanimanje | književnik |
| Opus |
| Jezik | ukrajinski |
| Znamenita djela |
|  |

**Serhij Žadan** (Starobiljsk, 23. kolovoza 1974.), ukrajinski pjesnik, romanopisac, esejist i prevoditelj.

## Biografija

Rođen je 1974. u Starobiljsku u istočnoj Ukrajini i diplomirao je na Harkovskom narodnom pedagoškom sveučilištu 1996. godine sa diplomskim radom o djelu Michajla Semenka i ukrajinskih futurističkih pisaca 1920-ih. Od ranih studentskih godina je politički angažiran za ukrajinsko osamostaljenje, što je nastavio kroz kroz razne političke krize u Ukrajini. Godine 1992. bio je jedan od organizatora harkovske neofuturističke književne skupine *Crvena kola* (Червона Фіра). Nakon diplomiranja proveo tri godine kao istraživač u filologiji i predavao ukrajinsku i svjetsku književnost od 2000. do 2004.

Od 2004. radi kao slobodni pisac.

Sudjelovao je u prosvjedima Narančaste revolucije (2004) protiv korupcije i zastrašivanja birača u drugom krugu predsjedničkih izbora, obnašajući dužnost voditelja šatorskog naselja u Harkivu. Prosvjedi su doveli do opoziva koji je naredio ukrajinski Vrhovni sud. Više puta je izrazio simpatije prema anarhistima i "lijevi" koncepti se ponavljaju u mnogim njegovim djelima. Prosvjedi su doveli do opoziva koji je naredio ukrajinski Vrhovni sud. Više puta je izrazio simpatije prema anarhistima te razni ljevičarski koncepti se ponavljaju u mnogim njegovim djelima.

Preveo je niz poezija sa raznih jezika takvih pjesnika kao što su P. Celan i C. Bukowski. Njegovi radovi su prevedeni isto na mnogim jezicima. Danas živi i radi u Harkivu.

U ožujku 2008., ruski prijevod njegovog romana »Anarhija u UKR« stigla je do priznanja National Bestseller Prize i postala kandidat za Knjigu godine na Međunarodnoj izložbi knjiga u Moskvi. Njegov roman »Himna demokratske mladeži« je prilagođen za pozornicu, a izvodi se u Nacionalnom akademskom dramskom kazalištu »Ivan Franko« u Kijivu.

Godine 2013. bio je član koordinacijskog odbora *Euromaidan Kharkiv*, u sklopu prosvjeda diljem zemlje i nasilnih sukoba s policijom. Žadan je 2014. napadnut ispred upravne zgrade u Harkivu. Od iste 2014. godine bio je u brojnim posjetima na prvoj liniji istočnog Donbasa upletenog u oružani sukob s ruskim separatistima. U veljači 2017. suosnivač je dobrotvorne zaklade Serhij Žadan za pružanje humanitarne pomoći gradovima na prvoj crti bojišnice.

## Djela

### Poezija

* General Juda (Генерал Юда), 1995.
* Pepsi (Пепсі), (1998).
* Balade iz rata i obnove (Балади про війну і відбудову), 2000.
* Povijest kulture na početku stoljeća (Історія культури початку століття), (2003)
* Maradona (Марадона), 2007.
* Etiopija (Ефіопія), 2009.
* Lili Marlene (Лілі Марлен), 2009.

### Proza

* Big Mac (Біґ Мак), zbirka kratkih priča, 2003.
* Depeche Mode (Депеш Мод), 2004.
* Anarhija u UKR, 2005.
* Himna demokratske mladeži (Гімн демократичної молоді), 2006.
* Vorošylovhrad (Ворошиловград), 2010.

### Antologije poezije

* Stanislav +2 (Станіслав +2), 2001.
* "Ch" vrijeme - stihovi o Čečeniji, a ne samo (Время `Ч` Стихи о Чечне и не только.), 2001.
* Mi umrijeti nećemo u Parizu (Ми помрем не в Парижі), 2002.
* Povijest kulture (История культуры), 2004.
* NeIzvjesna Ukrajina (НеИзвестная Украина), 2005.

## Povezano

* Dmytro Pavlyčko
* Oksana Zabužko
* Rusko-ukrajinski rat

## Vanjske veze

* Žadanova djela (ukr.)
* Žadanov blog, Korrespondent, (ukr.) Arhivirano 23 July 2012[nepoklapanje datuma] na Wayback Machine-u

## Napomene

## Reference